เรื่องร้องเรียน: เรื่องนี้แจ้งมาเกิน3เดือนแล้ว … นานมากทยังไม่เห็นการแก้ไขเป็นรูปธรรมอะไรเลย  ———/———/———— มีการตั้งซุ้มรปภ.(ซึ่งไม่มีรปภ.อยู่จริง) ขวางอยู่บนกลางถนน ซึ่งมักจะอ้างว่าเป็นถนนส่วนบุคคล แต่จริงๆแล้วไม่ใช่ เพราะเจ้าของโครงการหมู่บ้านนี้เดิม ได้ยกถนนเส้นนี้ให้เป็นถนนหลวงไปแล้ว จึงไม่ถูกต้องที่จะมาตั้งสิ่งปลูกสร้างขวางทางเดินรถกลางถนนหลวงเช่นนี้ ซึ่งซุ้มนี้เป็นสิ่งกีดขวางทางจราจรเป็นอย่างมากต่อผู้ที่ใช้เส้นทางนี้เป็นประจำ และยังเป็นสิ่งที่บังตา เกิดจุดอับในการมองเห็นของผู้ขับขี่ยวดยาน ทำให้เกิดอุบัติเหตุ และเกิดการวิวาทของผู้ขับขี่โดยทั่วไป นอกจากนั้น ยังทำให้รถพากันมาจอดกินพื้นผิวจราจร ทำให้ทางเดินรถที่มีจำกัด กลายเป็นเหลือเลนเดียว รถจะสวนกันก็ต้องจอดรอ ทำให้การจราจรติดขัดมาก เพราะมีผู้ขับขี่ใช้เส้นทางนี้เป็นเส้นทางลัดจำนวนมาก
การดำเนินการของเจ้าหน้าที่: สำนักงานเขตประเวศ ได้ตรวจสอบแล้วและได้มีหนังสือแจ้งเตือนเพื่อให้รื้อถอนสิ่งปลูกสร้างที่รุกล้ำที่สาธารณะ ตามหนังสือที่ กท 7303/ 5678 ลงวันที่ 31 สิงหาคม 2566
ความเห็นของผู้แจ้ง: ถ้าดำเนินการสำเร็จจริงๆ ก็ต้องชมเชยไปยังเจ้าหน้าที่ทุกฝ่ายที่มีส่วนเกี่ยวข้องกับการดำเนินการในครั้งนี้เป็นอย่างยิ่งครับ
พื้นที่: แขวงหนองบอน เขตประเวศ กรุงเทพมหานคร